अगरतला रेलवे स्टेशन
अगरतला रेलवे स्टेशन (Agartala railway station) भारत के त्रिपुरा राज्य के पश्चिम त्रिपुरा ज़िले में स्थित एक रेलवे स्टेशन है। यह अगरतला शहर की सेवा करता है और स्टेशन में तीन प्लैटफॉर्म हैं। इसका स्टेशनकूट AGTL है।
बंगलौर
बंगलौर/बेंगलुरू (अन्य वर्तनी: बेंगलूरु; कन्नड़: ಬೆಂಗಳೂರು) भारत के राज्य कर्नाटक की राजधानी है। बेंगलुरु शहर की जनसंख्या ८४ लाख है और इसके महानगरीय क्षेत्र की जनसंख्या ८९ लाख है, और यह भारत गणराज्य का तीसरा सबसे बड़ा शहर और पांचवा सबसे बड़ा महानगरीय क्षेत्र है। दक्षिण भारत में दक्कन के पठारीय क्षेत्र में ९०० मीटर की औसत ऊंचाई पर स्थित यह नगर अपने साल भर के सुहाने मौसम के लिए जाना जाता है। भारत के मुख्य शहरों में इसकी ऊंचाई सबसे ज़्यादा है। देश की अग्रणी सूचना प्रौद्योगिकी (IT) निर्यातक के रूप में अपनी भूमिका के कारण बैंगलोर को व्यापक रूप से "भारत की सिलिकॉन वैली" (या "भारत की आईटी राजधानी") के रूप में माना जाता है।